पारे के लगातार उतार-चढ़ाव से परेशानी
जिला अस्पताल में बढ़ी मरीजों की संख्या
भास्कर संवाददाता | दतिया
पारा लगातार ऊपर नीचे हो रहा है। दिन में गर्मी और रात में ठंडक होने की वजह से लोगों का स्वास्थ्य बिगड़ रहा है। जिससे जिला अस्पताल सहित डाक्टरों के निजी क्लीनिकों पर मरीजों की भीड़ लग रही है। सोमवार को न्यूनतम पारा नौ डिग्री सेल्सियस पर दर्ज किया गया।
रविवार की तुलना 0.2 डिग्री अधिक रहा। इसी प्रकार दिन के तापमान में 1.8 डिग्री की बढ़त दर्ज की गई। मार्च की शुरूआत में जहां रात का तापमान 14 डिग्री सेल्सियस पर पहुंच गया था। वह फिर नीचे लुढ़ककर नौ डिग्री पर पहुंच गया है। जिले में चल रही उत्तरी पश्चमी हवाओं से दिन और रात का तापमान लगातार घट बढ़ रहा है। जिससे लोगों का स्वास्थ्य गड़बड़ाने लगा है। दिन के समय तेज धूप में गर्मी से राहत पाने के लिए लोग हाफ और हल्के कपड़े पहन रहे हैं। वहीं अचानक रात में ठंडक बढ़ने से उनकी सेहत खराब हो रही है। सोमवार को जिले का अधिकतम तापमान 30.8 डिग्री सेल्सियस तथा न्यूनतम 9.0 डिग्री सेल्सियस पर रहा। इधर सोमवार को जिला अस्पताल के मेडिसिन वार्ड में भी मरीजों की काफी भीड़ रही।
दिन का पारा बढ़ने के बाद हाफ कपड़ों में नजर आने लगे लोग।
bho_Deva hin_Deva bho_Deva hin_Deva hin_Deva bho_Deva